Държавен вестник, бр. 66, 2013 г., стр. 27

БРОЙ  66	
Д Ъ Р Ж А В Е Н  В Е С Т Н И К 	
СТР.  27  
секретар на МВР, 3 за главен комисар и 2 
за старши комисар, и метален/тъкан вензел 
в златист цвят. По дължина от двете стра­
ни – червен бордюр.“;
вв) досегашните т. 1.2 и 1.3 стават съот­
ветно т. 1.3 и 1.4 и в тях думите „с широчина 
55 мм“ се заличават;
б) в т. 3 след думата „сако“ се поставя 
наклонена черта, след която се добавя думата 
„палто“.
2. В раздел II „Отличителни знаци към уни­
форменото облекло на служителите от МВР“:
а) в т. 1 се създават т. 1.11 и 1.12:
„1.11. Пагоните за строеви облекла на 
служители категория „Д“ (главен полицай) са 
жакардово тъкани, с размери 130 × 50 мм, с 
твърда вложка от нетъкан текстилен материал 
с една ивица, с широчина 20 мм, отстояща на 
10 мм от външния край на пагона. Ивицата 
е от сребриста металопластична нишка на 
фон, съответстващ на цвета на униформата.
1.12. Пагоните за строеви облекла на слу­
жители категория „Е“ (полицай) са жакардово 
тъкани, с размери 130 × 50 мм, с твърда вложка 
от нетъкан текстилен материал с една, две 
или три ъгловидни ивици, с широчина 10 мм, 
изобразяващи съответно III, II и I степен. 
Ивиците са от сребриста металопластична 
нишка на фон, съответстващ на цвета на 
униформата.“;
б) в т. 2:
аа) точка 2.1 се изменя така:
„2.1. Емблема за ГДНП – жакардово тъ­
кана, във формата на щит, с размери 75 × 
100 мм. В средата – изправен лъв с меч от 
сребриста металопластична нишка на тъмно­
син фон. Отляво надпис „РЕПУБЛИКА БЪЛ­
ГАРИЯ“, отдясно – надпис „НАЦИОНАЛНА 
ПОЛИЦИЯ“ на бял фон. В горната и долната 
част – стилизирани трикольори.“;
бб) точка 2.4 се отменя;
вв) създава се т. 2.13:
„2.13. На всички строеви/парадни униформи 
на държавните служители с морска квалифи­
кация и компетентност на сакото се поставя 
наръкавен знак – петолъчна звезда и галуни, 
като галуните се зашиват на разстояние 10 см 
от края на ръкава и на 1,5 см от копчетата. 
Размерите на галуна са с дължина 125 мм, 
широчина на „тесен“ галун – 10 мм, широчина 
на „широк“ галун – 15 мм, и разстоянието 
между галуните е 5 мм. Петолъчната звезда 
е с размери 30 мм, която се поставя върху 
подлепена текстилна основа (черен цвят) в 
кръг с диаметър 30 мм и се зашива на 10 мм 
над галуна/галуните по средата.“;
в) в т. 3:
аа) в таблицата ред със съдържание „ГДБОП 
POLICE“ се заменя така:
„
ТРАНСПОРТНА 
ПОЛИЦИЯ
RAILWAY 
POLICE
“
бб) след таблицата се създават т. 3.1 и 3.2:
„3.1. Нагръден знак за държавни служители 
от ТП, ОП, ОДРРЛД, ПП, ГП, СПС, ПБЗН, 
Миграция, СДОТО и СОБТ.
3.2. Нагръден знак за служителите от 
СОВН – ГДГП – отляво на сакото на строе­
вата униформа непосредствено над капачето 
на джоба се пришива знак за принадлежност 
към авиационния персонал – крилца сребрис­
ти (текстил) с размери 90/27 мм.“;
г) в т. 4 на нов ред се създава изречение 
трето:
„На левия и десния ръкав на якето от спе­
циалната зимна униформа за служителите от 
ОП, ОТП, ОПП се поставя сваляема наръкавна 
емблема в основния цвят на униформата със 
светлоотразителен надпис на английски език 
за съответната структура.“;
д) в т. 5 на нов ред се създава изречение пето:
„Над кокардата на фуражката на служи­
телите от СОВН – ГДГП се монтира знак 
за принадлежност към авиационния персо­
нал – крилца сребристи (метални) с размер 
90/27 мм.“;
е) създават се т. 8, 9 и 10:
„8. Украса на палто – петлици във вид на 
стилизирани дъбови клонки, двойни – за кате­
гория „Б“ и „В“, и единични – за категория „Г“, 
в сребрист цвят от ефектна металопластична 
нишка, от нетъкан текстилен материал в цвета 
на униформата, от полиестерна коприна, които 
се пришиват в края на яката на палтото, с 
изключение на служителите от ГДПБЗН, за 
които украсата на палтото е петлици във вид 
на стилизирани дъбови клонки, двойни – за 
категория „Б“ и „В“, и единични – за категория 
„Г“, в златист цвят от ефектна металопластична 
нишка и сив ефект от полиестерна коприна, 
които се пришиват в края на яката на палтото.
9. На ръкавите на сакото от строевата 
униформа на държавните служители от 
СОВН – ГДГП на разстояние 70 мм от края 
на ръкава се пришиват сребристи ленти (тек­
стил) с дължина 125 мм, широчина 15 мм и 
разстояние 5 мм между тях, като броят на 
лентите от една до четири се определя от 
длъжността в екипажа, както следва:
– 4 ленти – командир на вертолет;
– 3 ленти – втори пилот;
– 2 ленти – борден инженер/борден техник;
– 1 лента – техник на хеликоптер.
10. На специалното униформено облекло 
(зимно и лятно) за служителите от „Пътна 
полиция“ се поставят светлоотразителните 
ленти (кантове) от външната страна на кра­
чолите и ръкавите.“
Министър: 
Цветлин Йовчев
5772